CELEX: 22008D0033
Language: hu
Date: 2008-03-14 00:00:00
Title: Az EGT Vegyes Bizottság 33/2008 határozata ( 2008. március 14. ) az EGT-megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

10.7.2008   
            
            
               HU
            
            
               Az Európai Unió Hivatalos Lapja
            
            
               L 182/30
            
         
      AZ EGT VEGYES BIZOTTSÁG
   
   33/2008 határozata
   (2008. március 14.)
   az EGT-megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XVIII. mellékletét a 2007. október 26-i 132/2007 EGT vegyes bizottsági határozat (1) módosította.
            
         
               (2)
            
            
               A férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2006/54/EK irányelv 2009. augusztus 15-ével hatályon kívül helyezi a megállapodásba foglalt 75/117/EGK (3), 76/207/EGK (4), 86/378/EGK (5) és 97/80/EK (6) tanácsi irányelvet, amelyek következésképpen 2009. augusztus 15-ével a megállapodás értelmében hatályukat vesztik,
            
         A KÖVETKEZŐKÉPPEN HATÁROZOTT:
   1. cikk
   A megállapodás XVIII. melléklete a következőképpen módosul:
   
               1.
            
            
               A melléklet a 21a. pontot (97/80/EK tanácsi irányelv) követően a következő ponttal egészül ki:
               
                           „21b.
                        
                        
                           
                              32006 L 0054: az Európai Parlament és a Tanács 2006. július 5-i 2006/54/EK irányelve a férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról (átdolgozás) (HL L 204., 2006.7.26., 23. o.)”
                           E megállapodás alkalmazásában az irányelv rendelkezéseit a következő kiigazításokkal kell értelmezni:
                           
                                       a)
                                    
                                    
                                       A 3. cikk helyébe a következő szöveg lép:
                                       „Annak érdekében, hogy ténylegesen biztosítsák a teljes egyenlőséget a férfiak és nők között a munka világában, az egyenlő bánásmód elve nem akadályozza a tagállamokat abban, hogy bizonyos előnyöket nyújtó intézkedéseket tartsanak fenn vagy fogadjanak el abból a célból, hogy az alulreprezentált nem számára a szakmai tevékenységek folytatását megkönnyítsék, vagy hogy a szakmai előmenetelükben őket érő hátrányokat megakadályozzák vagy kiegyenlítsék.”
                                    
                                 
                                       b)
                                    
                                    
                                       A 12. cikk a következő bekezdéssel egészül ki:
                                       „5.   Izland és Norvégia esetében az (1) bekezdés első mondatában szereplő 1990. május 17. időpont helyébe 1994. január 1., míg Liechtenstein esetében 1995. május 1. lép.”
                                    
                                 
                                       c)
                                    
                                    
                                       A 19. cikk (4) bekezdésének a) pontjában „a Szerződés 141. cikke” kifejezés helyébe „az EGT-megállapodás 69. cikke” kifejezés lép.
                                    
                                 
                     
         
               2.
            
            
               A 17. pont (75/117/EGK tanácsi irányelv), a 18. pont (76/207/EGK tanácsi irányelv), a 20. pont (86/378/EGK tanácsi irányelv) és a 21a. pont (97/80/EK tanácsi irányelv) szövegét 2009. augusztus 15-i hatállyal el kell hagyni.
            
         2. cikk
   A 2006/54/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. március 15-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. március 14-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 100., 2008.4.10., 1. o.
   
   
      (2)  HL L 204., 2006.7.26., 23. o.
   
   
      (3)  HL L 45., 1975.2.19., 19. o.
   
   
      (4)  HL L 39., 1976.2.14., 40. o.
   
   
      (5)  HL L 225., 1986.8.12., 40. o.
   
   
      (6)  HL L 14., 1998.1.20., 6. o.
   
   
      (7)  Alkotmányos követelmények fennállását jelezték.